Kameel – Amelia se begeerte – Kameel se gebabbel
On Junie 3, 2019 Junie 3, 2019 By KameelIn Die Lewe
Siende dat ek geskryf het van Naas se valstande wat in Vuurvliegie se wyn beland het, is dit seker net reg dat ek die ware verhaal rondom nie Naas nie, maar Bret se valstande vertel.
Amelia en Bret is in ons kerk. Albei seker in hulle vroeë tagtigs. ‘n Sagter en meer liefdevolle mens as Amelia het ek nog nooit ontmoet nie. Sy is ‘n ware dame, en praat baie sag. Ons gesels net in die koffiekroeg na kerk, en die plek lawaai so dat ‘n mens omtrent moet skreeu om jouself hoorbaar te maak. So tussen die lawaai deur sê Amelia een oggend vir my dat sy en Bret in hulle getroude lewe nie baklei, of lelik met mekaar gepraat het nie. Ek kan Amelia nie sien baklei of lelik wees nie, dus skud ek my kop instemmend. Haar volgende woorde kom dus as ‘n groot verrassing. Sy vertel hulle het in die sitkamer gesit toe sy opspring en Bret met haar vuiste begin slaan. “Hard,” sê sy “baie, baie hard op sy rug” Jy kon my met ‘n veertjie omtik. Op my vraag waarom sy dit gedoen het sê sy, sy het net die begeerte gekry om hom by te dam. Ek wil nog kopkrap oor die eienaardige gedrag toe sy sê sy het hom nog so geslaan toe spring sy valstande by sy mond uit. Nou was ek eers deurmekaar. “Ja,” sê sy, sy het nie geweet nie maar Bret was besig om in sy valstande te verstik toe sy hom so bespring het. Dit het sy lewe gered. Nou daar het julle dit nou. The Lord works in mysterious ways.
24 gedagtes oor “Kameel – Amelia se begeerte”
Ag tog Kameel, hierdie is skreeusnaaks!
Junie 3, 2019 om 2:04 nm	 Antwoord
Ek het ook so gedink Una….maar as jy nou die sagte mensie jou in soveel erns die storie hoor vertel lag jy eers wanneer jy alleen is. Ek lief mense se stories 😂😂😂
Junie 3, 2019 om 2:09 nm	 Antwoord
Ek sien sommer hoe sit jy so alleen-alleen en lag.
Junie 3, 2019 om 2:10 nm
Ek lag nogsteeds wanneer ek aan die prentjie dink. Die dierbare twee ou mensies 😂😂😂
Junie 3, 2019 om 2:12 nm
Haha!! Kostelik verby!!! Valstande is ‘n ander perd se bek, hoor! Is nie speelmaatjies nie!
Junie 3, 2019 om 2:19 nm	 Antwoord
Klink vir my na ‘n gevaarlike spulletjie 😆
Junie 3, 2019 om 2:35 nm	 Antwoord
Ek het ondervinding…dure ondervinding, hoor!
Junie 3, 2019 om 2:47 nm
Watter verrassing is hierdie vertelling tog! Kostelik verby.
Junie 3, 2019 om 3:14 nm	 Antwoord
…en daar eggo ek Woordnoot heel onbewustelik – askies, Woordnoot!
Junie 3, 2019 om 3:15 nm	 Antwoord
Niks verkeerd met eggo’s nie… net ‘n bevestiging 😊
Junie 3, 2019 om 3:18 nm
Wens so julle kon haar dit sien vertel.. die hele prenthie en vertelling was dierbaar verby.
Junie 3, 2019 om 3:16 nm	 Antwoord
Jinne, ek het nie geweet mens kan verstik aan jou valstande nie! Kostelik, Kameel. Ek sien ook die prentjie.
Junie 3, 2019 om 4:29 nm	 Antwoord
Lag ek nou weer lekker….om aan jou valstande te verstik 😂😂😂😂 Ag ek lief ook hierdie storie uit die dierbare mens se mond.
Junie 3, 2019 om 5:14 nm	 Antwoord
Kostelik! 🤣😁🙂 Ek het nou so gelag. Ek gaan nie weer met my man argumenteer nie – ‘n paar klappe op die rug klink na ‘n goeie idee. Of paplepel oor die kop.
Junie 3, 2019 om 6:59 nm	 Antwoord
Ek sien die prentjie, en hoe hy koets 😂😂😂
Junie 3, 2019 om 7:20 nm	 Antwoord
Dis nou kostelik, bly sy het hom darem gehelp! 😃
Junie 3, 2019 om 10:08 nm	 Antwoord
Ai en sy het dit so ernstig vir my vertel. Ek sien die Here se hand agter dit….maar dit is so kostelik.
Junie 4, 2019 om 7:43 vm	 Antwoord
Junie 4, 2019 om 7:57 vm
Dis nou ‘n kosbare lekker tande storie. Kameel, daai tande van Naas in my wynglas…laat my van naaste liefhê vergeet, dis nie naa(i)s nie. Ek is verlig dis sy tande en nie my eie nie. My tande storie pas geblog het betrekking. Ek het lekker vir jou storie gelag. Groetnis.
Junie 4, 2019 om 9:19 vm	 Antwoord
Ek lag sommer net vir die prentjie… mens mag seker jou eie skryfwerk geniet. Watter tande praat jy van 😂😂😂😋 ek dog jy is nou haasbek. Ai nee, laat my ophou verspot wees. Ons krag nounet aangekom…sal gaan lees.
Junie 4, 2019 om 9:28 vm	 Antwoord
Ek lyk nou soos Saatjie die skaapkopgilde se gebak, so verlate paar tandjies onderlangs en die res plastiek al vir jare. Nou nog twee minder en meer Saartjie. Hehe!
Junie 4, 2019 om 9:30 vm	 Antwoord
genade dit klink erg om in jou eie tande te verstik of versmoor, joh! ek het nie geweet of ek moet lag of huil nie toe lag ek maar. Dis heel komies as jy in prentjies ddink
Junie 4, 2019 om 6:53 nm	 Antwoord
Ook gedink dis snaaks…maar konnie toe lag mie. 😇
Junie 5, 2019 om 7:14 vm	 Antwoord
Ja ek kan dink. Ek vind my gereeld in situasies waar ek eers later kan lag…
Junie 5, 2019 om 7:23 vm